
	Үміткердің сәйкестендіру нөмірі:


	АҚКК біліктілік комиссиясы
	

	
	

	МАМЫР 2026
	

	
	

	САЛЫҚТАР

	
	

	Бөлінген уақыт: 3 сағат
	

	
	

	Бұл емтиханда төрт тапсырма қамтылған, оның әрқайсысы бірнеше бөлімнен тұрады.

	4 тапсырманың барлығын орындаңыз.
Тапсырмаларға соған арнап арнайы бөлінген орындарда жауап беріңіз.
Жақшаның ішінде әр тапсырманың атауынан кейін оның ең жоғары балы келтірілген.
Уақытты жұмсау бойынша ұсыныс:
1-тапсырма, 24 ұпай        40 –   45 минут
2-тапсырма, 20 ұпай        35 –   40 минут
3-тапсырма, 16 ұпай      25 –   35 минут
4-тапсырма, 40 ұпай      50 –   60 минут
           Уақыттың жиыны:    150 – 180 минут
Қарапайым программаланбайтын калькуляторларды қолдануға рұқсат етіледі.

	

	НАЗАР АУДАРЫҢЫЗ!
Емтихандық буклетті емтихандық бөлмеден шығаруға ТЫЙЫМ САЛЫНАДЫ. Сіз осы емтихандық буклетті тапсыруыңыз қажет.

	

	ЕМТИХАНДЫ БАСТАУҒА РҰҚСАТ АЛМАЙЫНША БҰЛ ПАРАҚТЫ АШПАҢЫЗ.




















































Барлық құқықтар қорғалған. Бұл басылымның ешбір бөлімін заңнамамен тікелей көзделген жағдайларды санамағанда, АҚКК-ның алдын-ала рұқсатын алмайынша жаңғыртуға, деректерді сақтауға және өңдеуге арналған қандай да бір жүйеде сақтауға немесе электронды немесе механикалық құралдарды, соның ішінде ксерокөшірмелеуді, ақпаратты сақтауға немесе іздеуге арналған қандай да бір құрылғыларға жазуды қолданумен қандай да бір нысанда беруге болмайды. АҚКК-ның рұқсатын алуға арналған сұратуларлы мына мекенжай бойынша жолдап отыру керек: kvalkom@psad.kz

1-ТАПСЫРМА (24 ұпай)

Қазақстан Республикасындағы компания жалпыға бірдей белгіленген салық салу тәртібін (ЖБСТ) қолданады, корпоративтік табыс салығы (КТС) бойынша аванстық төлемдерді төлеуші болып табылады және ҚҚС бойынша тіркеу есебінде тұр. Компанияның негізгі қызметі — жүк автомобиль көлігімен тасымалдау қызметі, сондай-ақ автотехниканы лизинг шарттары бойынша беру.
1-кестеде Компания 2026 жыл бойынша ХҚЕС және бекітілген Есеп саясатына сәйкес кірістер мен шығыстарды есептеген шаруашылық операциялары келтірілген (барлық сомалар ҚҚС-сыз).
Анықтама ретінде: 
Салықтық кезең: 2026 жыл
АЕК = 4 325 теңге
АЖА = 85 000 теңге

                                                                                                                                                        1-кесте
	1-операция
	Сатудан түскен табыс:
1) 5 000 000 мың теңге сомаға жүк тасымалдары бойынша қызмет көрсетуден; 
2) Келісімшарттық қатынастарға сәйкес ағымдағы жылғы қызметтер бағасына берілген жеңілдік – минус 20 000 мың теңге;
3) Мәміле шарттарына сәйкес өткен жыл бойынша қызметтер бағасының шарттарын өзгерту – плюс 50 000 мың теңге;
4) Қаржы лизингі шарты бойынша мүлікті беру үшін сыйақы түрінде – 100 000 мың теңге, оның ішінде Салық кодексі (СК) бойынша қаржы лизингіні белгіле талаптарына сәйкес келетін келісімшарттар тек 60 000 мың теңге;
5) Мүлікті жалға беруден түскен табыс – 500 000 мың теңге, оның ішінде 31.12.2026ж. бойынша ОЖА (орындалған жұмыстар актісі) бойынша 70 000 мың теңге, оған клиент 06.01.2027ж. қол қойған.

	2-операция
	Компания жер учаскелерін сатты:
1) Ғимараттың астындағы жер учаскесін 19 000 мың теңге сомаға, бастапқы құны 8 000 мың теңге, сату күніне қатысты қайта бағаланған баланстық құны 15 000,0 мың теңге; 
2) Ғимараттың астындағы жер учаскесін 25 000 мың теңге сомаға, бастапқы құны 30 000 мың теңге, сату күніне қатысты қайта бағаланған баланстық құны 25 000,0 мың теңге.

	3-операция
	 Компания 1-топтың салықтық есебінде тұрақты активтер (ТА) деп танылған активтерді сатты:
1) 1 ТА тобындағы «ғимараттар» кіші тобы, 100 000 мың теңге сомаға, сату күніне қатысты қайта бағаланған баланстық құны 80 000 мың теңге, ал осы кіші топ бойынша жылдың басына қатысты құн балансы (БҚБ) 75 000 мың теңгені құрады;
2) 1 ТА тобындағы «құрылыстар» кіші тобы, 45 000 мың теңге сомаға, сату күніне қатысты баланстық құны 30 000 мың теңге, ал осы кіші топ бойынша жылдың басына қатысты құн балансы (БҚБ) 53 000 мың теңгені құрады.

	4-операция
	1) Бағамдық айырма бойынша кірістер 45 000 мың теңге сомаға және бағамдық айырма бойынша шығыстар 68 000 мың теңге сомаға танылды. 
2) бухгалтерлік есеп бойынша амортизациялық аударымдар 200 000 мың теңге сомаға, ал салықтық есеп бойынша 180 000 мың теңге сомаға есептелді



	5-операция
	Қазақстан Республикасы банкi депозит бойынша сыйақы түріндегі табысты 80 000 мың теңге сомаға есептеді, ал төлем көзінде ұсталған КТС-ны ескере отырып 68 000 мың теңге сомасында алынды, ҚР бюджетіне 12 000 мың теңге салық төленгенін растайтын құжатты ұсынумен;

	6-операция
	Тауарлар бойынша анықтама: 
1) жылдың басына қатысты сальдо 10 000 мың теңге;
2) кезең бойы сатып алу сомасы 400 000 мың теңге;
3) жылдың соңына қатысты сальдо 30 000 мың теңге;
4) 380 000 мың теңге шығынға жазылды, оның ішінде:
· жарнамалық тауардың құны 7 000 мың теңге, мұндағы бір бірлігінің өзіндік құны 25 мың теңге;
· 5 000 мың теңгенің тауарларының бүлінуі мен жоғалуына байланысты, олар бойынша 2 000 мың теңге залалдың өтемақысы алынды. 

	7-операция
	Жұмыс берушінің шығындары:
1)  қызметкерлерге есептелген табыс бойынша сома 600 000 мың теңге, төленгені - 530 000 мың теңге;
2) МӘСҚ (ӘЖ) әлеуметтік аударымдар бойынша 25 500 мың теңге есептелді, төленгені - 27 000 мың теңге, оның ішінде былтырғы жыл бойынша 2 000 мың теңге;
3) ФМӘМСҚ (ӘМСМА) қорына есептелген медициналық аударымдар 11 000 мың теңге, төленді - 11 500 мың теңге, оның ішінде 1 000 мың теңге өткен жыл бойынша;
4) жұмыс берушінің БЖЗҚ-ға міндетті зейнетақы жарналары (ЖМЗЖ) - 18 000 мың теңге, төленді - 17 500 мың теңге, оның ішінде өткен жылдың желтоқсан айы бойынша 500 мың теңге.

	8-операция
	Компания мынадай өнім берушілердің жұмыстары мен қызметтерін сатып алды:
1) ЖСР қолданатын өнім берушілерден 500 000 мың теңгеге, мұның 4 000 мың теңгесіне ЭШФ жоқ;
2) Жеңілдетілген декларация негізінде АСР қолданатын өнім берушілерден 30 000 мың теңге соманың ЭШФ-сын берумен 35 000 мың теңгеге.
3) АҚСШ бойынша жеке тұлғалардан ЭШФ-сыз, бірақ жүргізілген жұмыс пен көрсетілген қызметтер туралы есептермен 55 000 мың теңгеге. 

	9-операция
	Өзара байланысты тарап болып табылмайтын және қаржы ұйымы емес ҚР ЖШС-мен жасалған несие шартына сәйкес сыйақы бойынша шығыстар ағымдағы жыл үшін 8 400,0 мың теңге сомасында есептелді, алайда нақты 9 000,0 мың теңге аударылды, оның ішінде өткен жылдың желтоқсан айы үшін 1 000,0 мың теңге.

	10-операция
	Компания 10 000 мың теңге соманың өкілдік іс-шараларын жүргізді, оның ішінде шақырылған тұлғалардың шығыстары (жол жүру, тұру және демалыс) 2 000 мың теңгені құрады. Өкілдік шығыстарды растайтын құжаттар компанияда бар.



Қажет етіледі:
1.1. Көрсетілген әрбір операция бойынша салық салу мақсатында Компанияның бухгалтерлік есебіндегі табыстар мен шығыстардың ЖЖТ құрамында табыс ретінде танылатын және салықтық есепте КТС есептеу үшін шегерімдерге жатқызылатын қорытынды сомаларын есептеңіз және қажет болған жағдайда түсіндірме беріңіз.



1.1.1. № 1 операция бойынша ЖЖТ үшін сатудан түскен табыс.
	

	

	

	

	

	

	

	

	



1.1.2. № 2 операция бойынша ЖЖТ үшін өсімнен түскен табыс.
	

	

	

	

	

	



1.1.3. № 3 операция бойынша ЖЖТ үшін ТА істен шығуынан түскен табыс 

1.1.4. № 4 операциясы бойынша шегерімдер.
	

	

	

	

	

	

	

	



1.1.5. № 5 операциясы бойынша ЖЖТ үшін сыйақы түріндегі табыс.

	

	

	

	

	

	



1.1.6. № 6 операциясы бойынша ЖЖТ үшін табыс және сатылған тауарлар бойынша шегерім.
	

	

	

	

	

	

	



1.1.7. № 7 операциясы бойынша шығыстар бойынша шегерімдер.
	

	

	

	

	

	

	

	

	

	

	

	

	

	





1.1.8. № 8 операциясы бойынша шегерімдер.
	

	

	

	

	

	



1.1.9. № 9 операциясы бойынша несие шарты бойынша шегерім.
	

	

	

	

	

	

	



1.1.10. № 10 операциясы бойынша өкілдік шығындар бойынша шегерім.

	

	

	

	

	

	



1.2 Егер аванстық төлемдердің сомасы 700 000 000 теңге болса, Компания 2026 жылға арналған КТС декларациясында көрсететін есептелген КТС сомасын есептеңіз:

1.2.1. Түзетулер мен кемулердің есебімен ЖЖТ.
	[bookmark: _Hlk163818352]

	

	

	

	



1.2.2. Шегерімдердің жиыны.
	

	

	




1.2.3. Салық салынатын табысты (бұдан әрі - ССТ) есептеу 
	[bookmark: _Hlk163818447]

	

	

	

	



1.2.4. ССТ-ның шығыстар мен табыстарға кему сомасы және кемуді есептегендегі ССТ.
	

	

	

	

	



1.2.5. 2026 жылдағы аванстық төлемдерді есептегендегі есептелген және бюджетке төленуге жататын КТС.
	

	

	

	

	

	



1.2.6. Мынадай сұраққа жауап беріңіз: Компанияда нақты КТС-ның аванстық төлемдерден асып кетуіне байланысты бұзушылықтар туындай ма?
	

	

	

	

	

	





2-ТАПСЫРМА (20 ұпай)
Қазақстан Республикасының резиденті болып табылатын жауапкершілігі шектеулі серіктестік жалпыға бірдей белгіленген салық салу режимі шеңберінде қызметін жүзеге асырады.
Компания қосылған құн салығы бойынша тіркеу есебінде тұр және бекітілген салықтық есеп саясатына сәйкес қосылған құн салығын есепке жатқызудың пропорционалды әдісін қолданады.
Серіктестіктің негізгі қызметі тауарларды өткізу, сондай-ақ Қазақстан Республикасының аумағында және одан тыс жерлерде қызметтер көрсету болып табылады. Қосымша қызмет түрі ретінде компанияда халықаралық тасымалдау қызметтерін көрсететін бөлімше бар.
Қабылданған есеп саясаты шеңберінде Серіктестік өткізілетін тауарларға қатысты сапа кепілдігін беру міндеттемелерін өзіне қабылдайды.
Бастапқы құжаттар мен шаруашылық операциялар бухгалтерлік және салықтық есепте уақтылы көрсетілген және Қазақстан Республикасы заңнамасының талаптарына сәйкес рәсімделген.
2026 жылдың 1-тоқсанының есепті кезеңі ішінде Серіктестіктің бухгалтерлік есебінде бірқатар шаруашылық операциялар көрсетілді.
Егер тапсырма шарттарында өзгеше тікелей көрсетілмесе, барлық сомалар қосылған құн салығын ЕСЕПКЕ АЛМАЙ көрсетілген.
Анықтама ретінде: АЕК 4 325 теңге.
Әр операция салық салу мақсатына арнап жекелеп талдауға жатады.
	1-операция
	Қазақстан Республикасының аумағында ҚҚС-ны қоса есептегенде 22 000 000 теңгенің тауары сатылды.
Аталған тауарларды сату үшін ҚҚС-ны қоса есептегенде 7 000 000 теңгенің заты сатып алынды.

	2-операция
	Есепті кезеңде тауарларды сату бойынша айналым 16 000 000 теңгені құрады. Қосымша түрде жеке тұлғаларға жарнамалық мақсатта тауарлар берілді, бұл ретте бір тауар бірлігінің құны 8 000 теңгені құрайды, барлығы 300 бірлік берілген. Тауарларда заңды тұлға туралы ақпарат көрсетілмеген. Барлық сомалар қосылған құн салығын есепке алусыз көрсетілген.

	3-операция
	Есепті кезеңде келесі операциялар жүзеге асырылды. Бейрезидент заңды тұлғаға (Германия) 5 000 000 теңге сомасында консультациялық қызметтер көрсетілді, бұл ретте қызметтер қашықтан көрсетілген, тапсырыс беруші Қазақстан Республикасының аумағында тіркелмеген және құрылымдық бөлімшелері жоқ.

	4-операция
	Сатып алушыға жеткізуді көздейтін шарттармен тауар сатылды. Тауар көлік компаниясына 2026 жылғы 28 наурызда берілді, сатып алушымен қабылдау-тапсыру актісіне 2026 жылғы 2 сәуірде қол қойылды, төлем 2026 жылғы 10 сәуірде түсті. Сату бойынша айналым 9 000 000 теңгені құрады. Барлық сомалар қосылған құн салығын есепке алусыз көрсетілген.

	5-операция
	Сатып алушыға айналым мөлшері 20 000 000 теңге соманың тауарлары сатылды. Сонымен қатар, шарт талаптарына сәйкес баға 3 000 000 теңгеге ұлғаю жағына индексацияланды. Қосымша түрде сатып алушыға 2 500 000 теңге мөлшерінде жеңілдік берілді. Барлық сомалар қосылған құн салығын есепке алусыз көрсетілген.

	6-операция
	Қазақстан Республикасындағы тауарларды сату бойынша айналым 18 000 000 теңгені құрады. Кепілдік міндеттемелерін орындау шеңберінде бұрын сатылған жабдыққа қосалқы бөлшектерді қоса алғанда 1 500 000 теңге сомасына өтеусіз жөндеу жүргізілді. Барлық сомалар қосылған құн салығын есепке алусыз көрсетілген.

	7-операция
	Бейрезиденттен 10 000 АҚШ доллары сомасына консультациялық қызметтер сатып алынды. Инвойс 15.03.2026 жылы ұсынылды, бейрезидентке төлем 20.03.2026 жылы жүзеге асырылған. ҚҚС Қазақстан Республикасының бюджетіне төленген. Бейрезидент үшін ЭШФ белгіленген мерзімде рәсімделген.
15.03 күнгі доллар бағамы 1 АҚШ доллары үшін 495 теңге, ал 20.03 күні 1 АҚШ доллары үшін 480 теңге болған.

	8-операция
	Есепті тоқсанда салық салынатын айналым көлемі 30 000 000 теңгені құрайтын тауарлар өткізілді. Қосымша түрде 5 000 000 теңгеге тауарды халықаралық тасымалдау қызметтері көрсетілді. Есепке жатқызылатын қосылған құн салығының сомасы 6 200 000 теңгені құрады. Барлық сомалар қосылған құн салығын есепке алусыз көрсетілген.

	9-операция
	Есептік кезеңде Беларусь Республикасының резиденті болып табылатын сатып алушыға экспортқа 12 000 000 теңге соманың тауарлары сатылды. Сатып алушы импорт кезінде ҚҚС төлеген және төлемді растайтын құжаттарды ұсынған. Сонымен қатар, Қырғыз Республикасының аумағына 3 000 000 теңге сомасына көрмеге қатысу үшін тауарлар шығарылды, кейін олар қасиеттерін өзгертусіз кері қайтарылды. Қазақстандағы сатып алушыларға сату бойынша айналым 5 000 000 теңгені құрады.

	10-операция
	Есепті кезеңде компания қосылған құн салығы бойынша декларация тапсырып, онда бюджеттен қайтаруға жататын салық сомасын 10 000 000 теңге мөлшерінде көрсеткен. Камералық бақылау нәтижелері бойынша салық органымен декларация деректері мен электрондық шот-фактуралар жүйесіндегі ақпарат арасында 2 000 000 теңге ҚҚС сомасына сәйкессіздіктер анықталды, сондай-ақ тәуекел белгілері бар контрагентпен жасалған операциялар белгіленді. Аталған операциялар бойынша ҚҚС сомасы 7 000 000 теңгені құрайды.

	11-операция
	Компания бейрезидентпен (АҚШ) «ақпараттық-техникалық сүйемелдеу» бойынша 20 000 АҚШ доллары сомасына шарт жасасты. Қызметтер қашықтан көрсетілген.
Орындалған жұмыстар актісіне 2026 жылғы 15 наурызда қол қойылған. Төлем 2026 жылғы 25 наурызда жүргізілген.
Қазақстан Республикасы Ұлттық Банкінің ресми бағамы: – 2026 жылғы 15 наурызда – 1 АҚШ доллары үшін 500 теңге;
– 2026 жылғы 25 наурызда – 1 АҚШ доллары үшін 510 теңге.
Шарт шеңберінде бейрезидент іс жүзінде бағдарламалық жасақтамаға қолжетімділікті, сондай-ақ оның бастапқы кодын бермей пайдалану құқығын ұсынған.
ҚҚС толық көлемде есептелді. Салық бюджетке 2026 жылғы 10 сәуірде төленген, бейрезидент үшін электрондық шот-фактура 2026 жылғы 12 сәуірде жазып берілген.



Қажет етіледі: 
Төменде келтірілген сұрақтарға жауап беріңіз. Барлық сұрақтарға жауап беріңіз. Сіздің бағаңыз дұрыс жауаптардың жалпы санына негізделетін болады. Егер операция ҚҚС бойынша декларацияға енгізілмесе, жауапта 0 теңге деп көрсетіңіз.

2.1. 2026 жылдың есепті тоқсаны бойынша келтірілген шаруашылық операциялар бойынша ҚҚС бойынша салық декларациясына енгізілуге жататын ҚҚС бойынша салық міндеттемелерін есептеңіз. 
Егер операция салықтық міндеттемеге әсер етпесе, жауапта 0 деп көрсетіңіз.




№ 1 операция.
2.1.1.1 Сату бойынша айналым.
	

	

	



2.1.1.2 Сату бойынша айналымнан ҚҚС.
	

	

	



2.1.1.3 Компания есепке жатқызған ҚҚС сомасы.
	

	

	



№ 2 операция.
2.1.2.1 Сату бойынша айналым.
	

	

	



2.1.2.2 Сату бойынша айналымнан ҚҚС.
	

	

	



№ 3 операция.
2.1.3.1 Қызметтер көрсетілетін жерді анықтаңыз.
	

	

	



2.1.3.2 Сату бойынша айналым туындаған жағдайдағы одан алынатын ҚҚС.
	

	

	



№ 4 операция.
2.1.4.1 Сату бойынша айналымның жасалған күні.
	

	

	



2.1.4.2 Сату бойынша айналымнан ҚҚС.
	

	

	



№ 5 операция.
2.1.5.1 Сату бойынша айналым.
	

	

	



2.1.5.2 Сату бойынша айналым мөлшерін түзетудің жалпы сомасы.
	

	

	



2.1.5.3 Түзетуді ескерумен сатудан есептелген ҚҚС сомасы.
	

	

	



№ 6 операция.
2.1.6.1 Сату бойынша салық салынатын айналым.
	

	

	



2.1.6.2 Сату бойынша айналымнан ҚҚС.
	

	

	



№ 7 операция.
2.1.7.1 Бейрезиденттен жұмыстарды, қызметтерді сатып алу бойынша айналым.
	

	

	



2.1.7.2 Бейрезидент үшін есепке жатқызылатын ҚҚС.
	

	

	




№ 8 операция.
2.1.8.1 Сату бойынша айналымнан ҚҚС.
	

	

	



2.1.8.2 Бюджетке төлеуге жататын ҚҚС.
	

	

	



№ 9 операция.
2.1.9.1 Нөлдік мөлшерлеме бойынша салынатын сату бойынша айналым. 
	

	

	



2.1.9.2 ҚҚС салынатын сату бойынша айналымнан ҚҚС.
	

	

	



№ 10 операция.
2.1.10.1 Компанияға қайтарыла алатын ҚҚС сомасы.
	

	

	



2.1.10.2 Компанияға қайтарыла алмайтын ҚҚС сомасы.
	

	

	



№ 11 операция.
2.1.11.1 Бейрезиденттен қызметтерді сатып алу бойынша айналым сомасы. 
	

	

	



2.1.11.2 Есепке жазылатын ҚҚС сомасы.
	

	

	



2.2. 2026 жылдың есептік тоқсанындағы сату бойынша айналымның сомасын есептеңіз.
	

	

	

	



2.3. 2026 жылдың есептік тоқсанындағы компанияның сату бойынша салық салынатын айналымынан ҚҚС есептеңіз.
	

	

	

	



2.4. 2026 жылдың есептік тоқсанындағы жалпы айналымдағы салық салынатын айналымның үлесін есептеңіз. (мәнін үтірден кейінгі екі таңбаға дейін дөңгелектеңіз).
	

	

	

	








3-ТАПСЫРМА (16 ұпай)
Салықтық кезең: 2026 жыл
АЕК = 4 325 теңге
АЖА = 85 000 теңге
[bookmark: _Hlk74208167]
Қазақстан Республикасындағы компания салық агенті ретінде келесі жеке тұлғаларға наурыз айы үшін жеке табыс салығы (ЖТС) бойынша табыстарды есептеп, төлейді:
1) Еңбек шарты бойынша ҚР резиденті А. А. Акишевке 500 000 теңге, оның ішінде туысын жерлеуге материалдық жәрдем 200 000 теңге.
2) Еңбек шарты бойынша ҚР бейрезиденті (Қытай азаматы) С. С. Сысоевке 50 000 теңге көлемінде табыс есептелді. Жұмыскер ағымдағы айдың 30 наурызында жұмысқа қабылданды.
3) ҚР резиденті жеке тұлға В. В. Воронинге сату-сатып алу шартына сәйкес көлік тұрағына арнап жер учаскесін сатқаны үшін 10 000 000 теңге. Воронин бұл учаскені 3 жыл иеленіп және кезінде 3 000 000 теңгеге сатып алған.
Анықтама ретінде: 
· Ағымдағы жылы барлық жеке тұлғалардың жиынтық салық салынатын табысы 8 500 АЕК-дан аспайды.
· Жеке тұлғалар әлеуметтік салықтардан босатылмаған 
· Акишев А. А. салықтық базалық шегерім (30 АЕК) туралы өтініш берді.

Қажет етіледі: Төменде келтірілген сұрақтарға жауап беріңіз, қажет болған жағдайда жеке тұлғалардың табыстары бойынша жұмыс берушінің салықтық және әлеуметтік міндеттемелері бойынша есептеулер жүргізіңіз.

3.1. Қызметкер А. А. Акишевтің табыстары бойынша салықтық шегерімдерді жекелеп (МЗЖ, МӘМСЖ және базалық) және жиынтық сомасын есептеңіз.
	

	

	

	

	

	

	

	

	

	



3.2. А. А. Акишевтің табыстары бойынша төлем көзінен жеке табыс салығы (ЖТС) салынатын жұмыскердің салық салынатын табысын есептеңіз, ЖТС мөлшерлемесін (түсіндірмесін беріңіз) және төлем көзінен ұсталған ЖТС сомасын көрсетіңіз.
	

	

	

	






3.3. Қызметкер А. А. Акишевтің табыстары бойынша жұмыс берушінің әлеуметтік төлемдерін (Әлеуметтік аударымдар, МӘМС, ЖМЗЖ аударымдары) есептеңіз
	

	

	

	

	

	

	

	

	

	

	



3.4. Жұмыскер А. А. Акишевтің наурыз айындағы табыстары бойынша жұмыс берушінің бюджетке төлеуге жататын Әлеуметтік салықтың сомасын есептеңіз.
	

	

	

	

	



[bookmark: _Hlk211462765]3.5. Сұраққа жауап беріңіз: бейрезидент қызметкер С. С. Сысоевтың табыстары бойынша әлеуметтік міндеттемелер туындай ма? 
	

	

	

	

	

	



3.6. Қызметкер – бейрезидент С. С. Сысоевтың табысынан төлем көзінен ұсталған жеке табыс салығын (ЖТС) есептеңіз.
	

	

	

	

	





3.7. Қызметкер С. С. Сысоевтың наурыз айындағы табысы бойынша жұмыс берушінің бюджетке төлеуге жататын әлеуметтік салық сомасын есептеңіз.
	

	

	

	

	



3.8. Қызметкерлердің наурыз айындағы табысы бойынша жұмыс берушінің бюджетке төлеуге жататын әлеуметтік салық сомасын есептеңіз.
	

	

	

	

	



3.9. Әлеуметтік салық бойынша салық кезеңін көрсетіңіз. Компания жеке тұлғаларға төлемді 8 сәуірде жүзеге асырса, наурыз айы үшін әлеуметтік салықты төлеу мерзімін көрсетіңіз
	

	

	

	

	



3.10. Төмендегілердің әлеуметтік салықтың мөлшерлемелерін көрсетіңіз:
1) Өзінің ауыл шаруашылығы өнімдерін өндіріп және сататын ЖБР бойынша жұмыс істейтін компаниясының;
2) Жеңілдетілген декларация негізінде арнайы салық режимін қолданатын компанияның;
3) ЖБР қолданатын және 5 қызметкері бар жеке кәсіпкердің.
	

	

	

	

	

	

	

	



3.11. ЖТС мен әлеуметтік салық бойынша декларацияны ұсыну мерзімін көрсетіңіз.
	

	

	

	

	



3.12. Жер учаскесін сату немесе сатып алу кезінде ЖТС бойынша міндеттеме кімде туындайды: компанияда ма, әлде жеке тұлғада ма? Өз жауабыңызды негіздеңіз.
	

	

	

	

	





4-ТАПСЫРМА (40 ұпай)
Төменде келтірілген сұрақтардың әрқайсысы бойынша ең жақсы жауапты таңдаңыз. Әр сұраққа тек бір ғана жауап беріңіз. Барлық сұрақтарға жауап беріңіз. Сіздің бағаңыз дұрыс жауаптардың жалпы санына негізделетін болады.

4.1. Қазақстан Республикасының салық заңнамасына сәйкес салықтық тексеру жүргізуге қандай себеп негіз болып табылады:
[bookmark: _Hlk228541737]О а) акциздік өнімдер мен өзге де реттелетін тауарлардың айналымы саласындағы бұзушылықтарды анықтау бойынша іс-шаралар өткізу;
О б) салық төлеушіге (салық агентіне) салық органының нұсқамасын, салықтық тексеру актісін немесе өзге де құжаттарын тапсырудың мүмкін болмауы;
О в) салық төлеушінің бақылау-кассалық машиналарды қолдану және есеп айырысуды жүргізу талаптарын сақтауын тексеру;
О г) салықтық тексеруді тағайындау туралы шешіммен салық төлеушінің тікелей танысу қажеттілігі.

4.2. Төмендегі субъектілердің қайсысы КТС бойынша аванстық төлемдерді есетемейді және төлемейді:
О а) түзетулерді есептегенде, салық салынатын табысы 600 000 АЕК-тен аспайтын;
О б) табыстың азаюын есептегенде, салық салынатын табысы 600 000 АЕК-тен аспайтын;
О в) қайтарымдарды шегергендегі жиынтық жылдық табысы 600 000 АЕК-тен аспайтын;
О г) түзетулерді есептегенде жиынтық жылдық табысы 600 000 АЕК-тен аспайтын.

4.3. Корпоративтік табыс салығының 3 пайыз мөлшерлемесі қандай қызметтен түскен салық салынатын табысқа қолданылады:
[bookmark: _Hlk228541857]О а) ауыл шаруашылығы өнімін, аквакультура өнімдерін өндіру, сондай-ақ өз өндірісіндегі өнімді қайта өңдеу және осындай қайта өңдеу өнімдерін өткізу қызметінен түскен;
О б) өз ауыл шаруашылығы өнімін өндірмейтін ауыл шаруашылығы кооперативтерінің қызметінен түскен;
О в) 2026 жылғы 1 қаңтардан бастап салық кезеңінде ақылы медициналық қызметтерді көрсету ұйымдарының қызметінен түскен;
О г) 2026 жылғы 1 қаңтардан бастап салық кезеңінде әлеуметтік сақтандыру ұйымдарының қызметінен түскен.

4.4. Төмендегілердің қайсысы жеке тұлғаға салық салу кезінде табыс деп танылып және артынан табыстың азаюына жатқызылады:
О а) он алты жасқа толмаған балаларға арналған балалар лагерлеріне жолдамалардың құны;
О б) жұмыс берушінің қызметкерлерді жұмыс орнына және кері жеткізуді ұйымдастыруға жұмсаған шығындары, оның ішінде көлік (тасымалдау) шығындары;
О в) қызметкерлерге еңбектік міндеттерін орындау үшін қажетті арнайы киім, аяқ киім және өзге де қорғаныс құралдарының құны;
О г) бала туған кезде төленетін, тиісті қаржылық жылдың 1 қаңтарына қатысты қолданыста болатын АЕК-ның 94-еселік мөлшері шегіндегі төлемдер.

4.5. Жеке тұлғаны әлеуметтік қолдау деп салық агентінің күнтізбелік жыл ішінде белгіленген мөлшер шегінде мүлікті өтеусіз беруі түсініледі:
О а) 5 000 АЕК;
О б) 367 АЕК;
О в) 647 АЕК;
О г) 2 000 АЕК.

4.6 Резидент-компания, ҚҚС төлеуші, бейрезидент компаниядан 18 ақпанда орындалған қызметтер бойынша 1 000 АҚШ доллары сомасына шот-фактура алды. Көрсетілген қызметтердің сомасы 20% мөлшерлеме бойынша КТС салуға жатады. КТС резидент-компанияның қаражаты есебінен төленеді. Шот-фактураның төлемі 22 ақпанда жүзеге асырылды. Ақпан айындағы валюта бағамдары мынадай:
17.02 — бір доллар үшін 408 теңге;
18.02 — бір доллар үшін 410 теңге;
21.02 — бір доллар үшін 415 теңге;
22.02 — бір доллар үшін 418 теңге;
Аталған операция бойынша бюджетке төлеуге жататын КТС сомасын есептеңіз.
О а) 83 600 теңге;
О б) 83 280 теңге;
О в) 83 200 теңге;
О г) 83 880 теңге.

4.7. Компания бейрезидент ұйымнан (қаржы ұйымы емес) 1 000 доллар мөлшерінде займ алды (ағымдағы жылдың 1 қарашасында). Займ бойынша сыйақы есептеу ай сайын жүргізіледі, шартта белгіленген займ сомасының жылдық 10%-ы мөлшерлемесі бойынша. Есептік жылдың қараша–желтоқсан айлары үшін сыйақы төлемі есептік жылдан кейінгі келесі жылдың ақпан айында жүзеге асырылды. Егер бейрезидент жеңілдетілген салық салынатын мемлекетте тіркелген болса, компания резидент емес үшін қанша КТС сомасын төлеуі тиіс (есеп-қисапты доллармен, үтірден кейін 2 таңбаға дейін дөңгелектеп көрсетіңіз)? 
О а) 20,08 доллар;
О б) 16,67 доллар;
О в) 3,25 доллар;
О г) 3,33 доллар.

Келесі ақпарат 4.8 және 4.9 сұрақтарға жауап беру үшін қажет:
Резидент ЖШС Ресейден 2 000 000 рубль сомаға тауар сатып алды. Шот-фактура ресейлік жеткізушімен 15 наурызда ұсынылды. Тауар Ресейдегі қоймадан 16 наурызда жөнелтілді. 18 наурызда шекарадан өткені тіркелді, содан кейін 20 наурызда тауар Қазақстандағы компания қоймасына жеткізілді. Шарттың талаптарына сәйкес, тауар бойынша тәуекелдер мен пайда резидент-компанияға оның Алматы қаласындағы қоймасына жеткізілген сәтте өтеді.

4.8 Импортталған тауарлардың есепке қабылданған күні деп қандай күн саналатын болады?
О а) 15 наурыз;
О б) 16 наурыз;
О в) 20 наурыз;
О г) 18 наурыз.

4.9 Компания 328.00 формасын толтырған кезде ҚҚС-ның қандай сомасын көрсетеді? 15 наурызда рубльдің бағамы = бір рубль үшін 6,2 теңге, 17 наурызда = бір рубль үшін 6,10 теңге, 18 наурызда = бір рубль үшін 6 теңге, 20 наурызда = бір рубль үшін 5,9 теңге?
О а) 1 888 000;
О б) 1 920 000;
О в) 1 984 000;
О г) 1 952 000.

4.10 Жалпыға бірдей салық салу режимін қолданатын компания есептік кезеңде қызметкерлердің есептелген табыстары мен жеке тұлғаларға өзге де төлемдер бойынша 42 000 000 теңге шығыстарды шегерімге жатқызды. Есептік кезең ішінде компания 4 000 000 теңге мөлшерінде өкілдік шығыстарды жұмсады. Шегерімге жатқызылатын өкілдік шығыстардың сомасын көрсетіңіз.
О а) 420 000 теңге;
О б) 40 000 теңге;
О в) 42 000 теңге;
О г) 400 000 теңге.

4.11. Жеке тұлғаның жалпы ауданы 0,03 га жер телімі бар. Бұл учаске жыл басынан бастап оның меншігінде болған және 20 шілдеде сатылған. Аталған жер учаскесі бойынша 1 шаршы метрге жер салығының мөлшерлемесі 28,95 теңгені құрайды. Жергілікті атқарушы органдар бекіткен жер салығы мөлшерлемесін арттыру коэффициенті 1,7 құрайды.
Осы жер учаскесі бойынша жеке тұлға төлеуі тиіс жер салығының сомасын есептеңіз.
Шыққан сан бүтін санға дейін дөңгелектенеді.
О а) 11 231 теңге;
О б) 14 765 теңге;
О в) 8 613 теңге;
О г) 7 382 теңге.

4.12. Жалпыға бірдей салық салу тәртібін қолданатын ҚР компаниясы көтерме және бөлшек саудада алкоголь өнімдерін сатады. Осы жағдайдағы акциздер бойынша салықтық есептілікті ұсыну мерзімін көрсетіңіз.
О а) Есептік салықтық кезеңнен кейінгі келесі айдың 15-інен кешіктірмей;
О б) Есептік салықтық кезеңнен кейінгі келесі айдың 20-сынан кешіктірмей;
О в) Есептік салықтық кезеңнен кейінгі екінші айдың 20-сынан кешіктірмей;
О г) Есептік салықтық кезеңнен кейінгі екінші айдың 15-інен кешіктірмей.

4.13. Жалпыға бірдей салық салу тәртібін қолданатын компания 01 қарашада құны 60 000 000 теңге, ай сайынғы амортизациялық аударымдары 50 000 теңге болатын сауда үйін сатып алды. Мүлік сатып алынған жылдағы мүлік салығының сомасын көрсетіңіз.
О а) 207 519 теңге;
О б) 138 404 теңге;
О в) 224 813 теңге;
О г) 150 000 теңге.

4.14. Төменде аталған төлемдердің қайсысы роялти деп танылмайды?
О а) лицензиялық бағдарламалық жасақтаманы пайдаланғаны үшін;
О б) тауар белгісін пайдаланғаны үшін;
О в) Зияткерлік меншікке қатысты айрықша құқықтарын бергені үшін;
О г) Патентті пайдаланғаны үшін.

4.15. Салық төлеушінің салықтық қатынастарға өзінің қатысуы:
О а) өкілі арқылы қатысуды болдырмайды;
О б) өкілі болмаған жағдайда ғана жол беріледі;
О в) өкілі арқылы қатысу құқығын сақтайды;
О г) өкілінің бірге қатысуын қажет етеді.

4.16. Заңды тұлға өзінің құрылымдық бөлімшесін қай кезден бастап көлік құралдары үшін салық төлеуші ретінде тануға құқылы:
О а) шешім қабылдаған күннен бастап;
О б) келесі күнтізбелік жыл басталған сәттен бастап;
О в) салық органдарына өтініш берген күннен бастап;
О г) көлік құралы тіркелген сәттен бастап.

4.17. Өзін-өзі жұмыспен қамтушылар қандай жағдайда арнайы салық режимін қолдануға құқылы болады:
О а) қызметкерлердің еңбегін пайдаланбаған жағдайда;
О б) қызметкерлердің еңбегін белгіленген лимит шегінде пайдаланған жағдайда;
О в) қызмет көрсету кезінде қызметкерлерді пайдаланған жағдайда;
О г) азаматтық-құқықтық келісімшарттар негізінде тұлғаларды жұмысқа тартпаған жағдайда.

4.18. Экспортқа ренталық салық салу нысанына не жатады:
О а) жасасқан жеткізу шарттары шеңберінде экспортқа сатылатын тауарлардың құны;
О б) шикі мұнай мен шикі мұнай өнімдерінің экспортқа сатылатын көлемі;
О в) мұнай мен мұнай өнімдерін экспортқа сатудан түскен табыс;
О г) есепті кезеңдегі экспорттық операциялардың нәтижесі бойынша қалыптасқан пайда.

4.19. Салықтық агент қандай жағдайда бірыңғай төлемді қолдануға құқылы:
О а) жалпы режимде қызметін жүзеге асыратын жеке кәсіпкер немесе заңды тұлға болып табылса;
О б) кәсіпкерлік субъектілеріне жатып және заңнамада көзделген арнаулы салық режимдерін қолданса;
О в) қызметін қолданылатын салық режимі мен қызметкерлер санына байланыссыз жүзеге асырса;
О г) үкімет белгілеген қызмет түрлеріне шектеусіз түрде жеке тұлғаларға табысын төлеп отырса.

4.20. Бейрезиденттен сатылатын жері Қазақстан Республикасы болып табылатын қызметтерді сатып алған жағдайда бейрезидент үшін электронды шот-фактураны қанша уақыт ішінде ұсыну қажет:
О а) бейрезидент үшін ҚҚС төленген күннен бастап күнтізбелік бес күннен кешіктірмей; 
О б) бейрезидент үшін ҚҚС төленген күннен бастап күнтізбелік он бес күннен кешіктірмей;;
О в) бейрезидентке табыс төленген күннен бастап күнтізбелік бес күннен кешіктірмей;;
О г) бейрезидентке табыс төленген күннен бастап күнтізбелік он бес күннен кешіктірмей.

